Deg uḥric amenzu, nemmeslay-d ɣef tezrawt talɣawit nefa-d ayen yemgadan d wayen yemgaraden gar teqbaylit d tmaceɣt, deg yal tantala isem yebna ɣef tewsit, d umḍan d waddad. Deg yisem imefti, ur d-nufi ara ismawen uddisen deg wammud-nnteɣ, ma d asuddem yella deg snat n tentaliyin, yebḍa ɣef sin, asuddem anejṛum (asuddem seg umyag, d usuddem seg yisem), d usuddem n tɣara( asuddem s wallus n tergalin neɣ s tmerna n yiwṣilen), newwi-d awal ɣef yimerḍilen, nufa-d tantala taqbaylit i d-yewwin aṭas n wawalen si tutlayt n taɛrabt ɣef tantala tamaceɣt. Tamsalt taneggarut deg uḥric-agi, newwid ɣef temwilemt, deg temwilemt talɣawayt, nufa-d imerḍilen yettumuzeɣen llan deg teqbaylit, maca deg tmaceɣt ur d-nufi ara, ma d imerḍilen ur nettumuzeɣ ara ugten deg tantala taqbaylit ugar n tantala tamaceɣt.